gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8703, del 23-12-2019 (2019/12676)

Convocatòria del procés selectiu per a la provisió en propietat d'una plaça de policia local.
---------------------------------------------------------------------------------------------

### Dades del document

Número de DOGV
:   8703

Data del DOGV
:   23-12-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/12185


Data del document
:   12-12-2019

Organisme emissor
:   Ajuntament d'Almenara

Tipus de document
:   Anunci

Descriptors 

:   * Almenara
    * concurs administratiu

Convocatòria del procés selectiu per a la provisió en propietat d'una plaça de policia local. [2019/12719]  
En el Butlletí Oficial de la Província de Castelló número 152, de data 7 de desembre de 2019, s'han publicat íntegrament les bases de la convocatòria realitzada per l'Ajuntament d'Almenara per a proveir en propietat una plaça d'oficial de policia, escala d'administració especial, subescala de serveis especials, grup B, per promoció interna mitjançant el sistema de concurs oposició, vacant en la plantilla de personal funcionari d'aquest ajuntament.  
El termini de presentació de sol·licituds serà de vint dies hàbils a comptar des de l'endemà de la publicació d'aquest anunci en el Boletín Oficial del Estado. Finalitzat el termini de presentació de sol·licituds, la resolució que aprove la llista d'admesos i exclosos al concurs oposició, així com la data, l'hora i el lloc de l'inici de les proves, serà publicada en el Butlletí Oficial de la Província de Castelló (BOP) i al tauler d'anuncis de la seu electrònica de la corporació, segons el que es preveu en les bases.  
Les successives crides i convocatòries i, en definitiva, qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives o, si s'escau, la fase de concurs, s'exposaran en els locals on s'haja celebrat l'exercici anterior o en els que s'assenyalen en l'últim anunci, i bastarà aquesta exposició, en la data que s'inicie, com a notificació amb caràcter general.  
  
Almenara, 12 de desembre de 2019.- La secretària accidental: Patricia Franch Arzo.
Diari Oficial de la Generalitat Valenciana


Sumari del DOGV 8492, del 22-02-2019 (2019/1270)

Notificació de la sentència dictada en el procediment de divorci contenciós número 290/2018.
--------------------------------------------------------------------------------------------

### Dades del document

Número de DOGV
:   8492

Data del DOGV
:   22-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1270


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 290/2018. [2019/1270]  
Lletrat de l'Administració de justícia: Jesús Larrosa Abellán.  
Part demandant: Natalia Robledillo Pastor.  
Part demandada: Daniela Florica Stoica.  
Sobre divorci  
  
En el judici a què es fa referència s'ha dictat resolució, la part dispositiva de la qual és literalment com segueix:  
  
«Dispositiva  
Estime la demanda interposada i declare dissolt per divorci el matrimoni contret per Natalia Robledillo Pastor i Daniela Florica Stoica el 27 de juliol de 2013, amb els efectes legals inherents a la declaració indicada; queden revocats els consentiments i poders que les cònjuges s'hagueren atorgat entre si i cessa, llevat de pacte en contra, la possibilitat de vincular béns privatius de l'altra cònjuge en l'exercici de la potestat domèstica.  
No s'aprecien motius per a imposar les costes processals a cap de les litigants.  
Notifiqueu aquesta resolució a les parts i feu-los saber que aquesta és ferma i no es pot interposar cap recurs.  
Remeteu un testimoniatge de la sentència al registre civil corresponent al lloc del matrimoni perquè es realitze l'oportuna anotació marginal.  
Així ho dispose, mane i firme.»  
  
Publicació. L'anterior resolució ha sigut donada, llegida i publicada per la jutgessa que la subscriu mentre celebrava audiència pública en el dia de la seua data davant del lletrat de l'Administració de justícia; en done fe.  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler danuncis del Jutjat per a portar a efecte la diligència de notificació de la sentència.  
  
Elx, 8 de febrer de 2019.- El lletrat de l'Administració de justícia: Jesús Larrosa Abellán.
Diari Oficial de la Generalitat Valenciana


Sumari del DOGV 8532, del 18-04-2019 (2019/3509)

Declaració de licitació deserta número PATR-002/2019. Concessió de l'explotació de la zona maritimoterrestre de la platja nord de Gandia del quiosc número 11 amb terrassa, que inclou el manteniment de les infraestructures i instal·lacions comunes.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8532

Data del DOGV
:   18-04-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/3509


Data del document
:   04-04-2019

Organisme emissor
:   Ajuntament de Gandia

Tipus de document
:   Anunci

Anàlisi jurídica

 Descriptors 

:   * Gandia

Declaració de licitació deserta número PATR-002/2019. Concessió de l'explotació de la zona maritimoterrestre de la platja nord de Gandia del quiosc número 11 amb terrassa, que inclou el manteniment de les infraestructures i instal·lacions comunes. [2019/3509]  
1. Invitació i presentació de proposicions  
a) Procediment: obert.  
b) Data publicació anunci licitació: Diari Oficial de la Generalitat Valenciana número 8503 d'11de març de 2019.  
c) Data límit presentació: fins les 14.00 hores del dia 1 d'abril de 2019.  
d) Nombre de proposicions presentades: cap.  
  
2. Resolució de declaració de licitació deserta  
a) Òrgan: Regidoria de Govern Titular de l'Àrea d'Administració, Modernització i Govern Obert.  
b) Número: 2019-2172  
c) Data: 3 d'abril de 2019.  
d) Contingut: es declara deserta la licitació per haver transcorregut el termini per a la presentació de proposicions, no constant en el registre de la plataforma de licitació electrònica cap oferta presentada.  
  
Gandia, 4 d'abril de 2019.- El cap de servei de Contractació i Patrimoni: José Juan Morant Ripoll.
Diari Oficial de la Generalitat Valenciana


Sumari del DOGV 8515, del 27-03-2019 (2019/2871)

RESOLUCIÓ de 21 de març de 2019, de la Universitat de València, per la qual es fa pública la llista provisional de persones admeses i excloses en les proves selectives d'accés al grup A, subgrup A2, per promoció interna, sector d'administració especial, escala tècnica mitjana d'investigació, convocades per la Resolució de 20 de desembre de 2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8515

Data del DOGV
:   27-03-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/2871


Data del document
:   21-03-2019

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 21 de març de 2019, de la Universitat de València, per la qual es fa pública la llista provisional de persones admeses i excloses en les proves selectives d'accés al grup A, subgrup A2, per promoció interna, sector d'administració especial, escala tècnica mitjana d'investigació, convocades per la Resolució de 20 de desembre de 2018. [2019/2871]  
Aquest rectorat, fent ús de les atribucions que li confereix la legislació vigent, i una vegada acabats els terminis legals establerts en la convocatòria (R 20.12.2018, DOGV 23.01.2019) de les proves selectives d'accés al grup A, subgrup A2, per promoció interna, sector d'administració especial, escala tècnica mitjana d'investigació, fa pública la llista provisional de persones admeses i excloses (annex I).  
  
Es prega a la persona opositora que verifique no sols estar-hi admesa, sinó que les dades personals (cognoms, nom, DNI) siguen correctes.  
Les reclamacions sobre la llista publicada es podran presentar dins el termini de deu dies hàbils, comptats des de l'endemà de la publicació d'aquesta resolució en el Diari Oficial de la Generalitat Valenciana (DOGV), al registre de la Gerència de la Universitat de València, avinguda Blasco Ibáñez, número 13 (nivell 1), València.  
  
València, 21 de març de 2019.- La rectora, p. d. (DOGV 09.07.18), el gerent: Juan Vicente Climent Espí.
Diari Oficial de la Generalitat Valenciana


Sumari del DOGV 8483, del 11-02-2019 (2019/1021)

Notificació de la sentència dictada en el procediment ordinari 702/2017.
------------------------------------------------------------------------

### Dades del document

Número de DOGV
:   8483

Data del DOGV
:   11-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1021


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el procediment ordinari 702/2017. [2019/1021]  
En el judici ordinari 702/2017, a instàncies de Banco Bilbao Vizcaya Argentaria, SA, contra Edisson Ospina i Anyela Muriel Rincón, s'ha dictat sentència la dispositiva literal de la qual és la següent:   
  
«Dispositiva  
Estime la demanda formulada per la procuradora Natalia del Moral Aznar en nom i representació de Banco Bilbao Vizacaya Argentaria, SA, contra Edisson Ospina i Anyela Muriel Rincón i declare haver perdut els demandats el benefici del termini, tot acordant el venciment anticipat de la total obligació de pagament del contracte de crèdit amb garantia hipotecària subscrita entre les parts, en data 20 de desembre de 2005, autoritzat pel notari de València Miguel Maldonado Chiarri, posteriorment novat per escriptura de 9 de juliol de 2008, i finalment ampliat en escriptura de 24 d'abril de 2009, autoritzada pel notari Joaquín Borrell García. Condemne els demandats a estar i passar per aquesta declaració, així com a pagar solidàriament a l'actora, la suma de 169.344,25 euros, més interessos moratoris pactats des de la interpel·lació judicial. Ordene a l'efecte de realització del dret d'hipoteca, la venda en pública subhasta de l'immoble hipotecat, destinant el preu de la venda al pagament del crèdit garantit en l'import objecte de la condemna. Amb imposició a costes processals als demandats.   
  
Manera d'impugnació: mitjançant recurs d'apel·lació davant l'Audiència Provincial de València (art. 455 LECn).  
Així, aquesta és la meua sentència, que pronuncie, mane i signe.»  
  
Atés que es desconeix el domicili o la residència actuals de la part demandada, per diligència d'ordenació de data d'avui, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha acordat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de sentència a Edisson Ospina i Anyela Muriel Rincón.  
  
  
València, 17 de gener de 2019.- La lletrada de l'Administració de justícia: Yolanda Giménez Ponce.
Diari Oficial de la Generalitat Valenciana


Sumari del DOGV 8520, del 02-04-2019 (2019/3027)

RESOLUCIÓ de 25 de març de 2019, de la Universitat d'Alacant, per la qual es publica la relació definitiva de persones aspirants aprovades en les proves selectives per a l'ingrés en l'escala oficial especialista, per ocupar llocs del itinerari professional administració especial laboratoris d'instrumentació científica, en Subunitat Genòmica i Proteòmica dels Serveis Tècnics d'Investigació, pel sistema general d'accés lliure. Referència C05/18.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8520

Data del DOGV
:   02-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3027


Data del document
:   25-03-2019

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 25 de març de 2019, de la Universitat d'Alacant, per la qual es publica la relació definitiva de persones aspirants aprovades en les proves selectives per a l'ingrés en l'escala oficial especialista, per ocupar llocs del itinerari professional administració especial laboratoris d'instrumentació científica, en Subunitat Genòmica i Proteòmica dels Serveis Tècnics d'Investigació, pel sistema general d'accés lliure. Referència C05/18. [2019/3027]  
  
   
Finalitzat el procés selectiu convocat per Resolució de 27 de setembre de 2018 (DOGV 15.10.2018) per cobrir plaça vacant en la plantilla de personal funcionari, escala oficial-especialista, pel sistema d'accés lliure per ocupar llocs d'administració especial, d'acord amb el que disposen les bases 1.7 i 7 de la convocatòria, es resol publicar la relació definitiva d'aspirants aprovats, que s'acompanya en annex a la present.  
  
Segons el que es disposa a l'esmentada base 7, es proposa el nomenament de personal funcionari de carrera a favor del personal aspirant inclòs en el mateix.  
Conforme al que es disposa a la base 8.1 de la convocatòria, el personal relacionat disposa de 20 dies hàbils des del següent al de la publicació d'aquesta resolució, per presentar en el Registre General de la Universitat la documentació establerta en aquesta base.  
  
Alacant, 25 de març de 2019.- EL rector, p. d. (R 19.05.2016), el gerent: Rafael Pla Penalva.  
  
  
ANNEX  
Relació definitiva d'aspirants aprovats  
  
Escala oficial-especialista  
(Referència C05/18)  
  
DNI COGNOMS I NOM PUNTUACIÓ  
TOTAL  
?5660N SELLÉS MARCHART, SUSANA 46,15
Diari Oficial de la Generalitat Valenciana


Sumari del DOGV 8535, del 25-04-2019 (2019/4176)

RESOLUCIÓ de 9 d'abril de 2019, de la Direcció General de Centres i Personal Docent, per la qual se citen les persones interessades en el procediment abreujat número 000569/2018 a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8535

Data del DOGV
:   25-04-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/4176


Data del document
:   09-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 9 d'abril de 2019, de la Direcció General de Centres i Personal Docent, per la qual se citen les persones interessades en el procediment abreujat número 000569/2018 a comparéixer en la via jurisdiccional. [2019/4176]  
El Jutjat Contenciós Administratiu número 8 de València ha reclamat d'aquesta unitat administrativa l'expedient referit al procediment que es descriu:  
Recurrent: Central Sindical Independent i de Funcionaris (CSI-CSIF).  
Interessats:  
El personal docent interí a qui li és aplicable la Resolució de data 25 de juny de 2018, de la Direcció General de Centres i Personal Docent de la Conselleria d'Educació, Investigació, Cultura i Esport, per la qual es convoca procediment d'adjudicació de destinacions amb caràcter provisional, en pràctiques i interí, en el cos de mestres, per al curs 2018-2019.  
  
Descripció:  
Recurs contenciós administratiu interposat contra la Resolució de 25 de juny de 2018, de la Direcció General de Centres i Personal Docent de la Conselleria d'Educació, Investigació, Cultura i Esport, per la qual es convoca procediment d'adjudicació de destinacions amb caràcter provisional, en pràctiques i interí, en el cos de mestres, per al curs 2018-2019.  
Referència del Tribunal:  
Procediment abreujat núm. 000569/2018  
D'acord amb el que es preveu en l'article 49 de la Llei reguladora de la jurisdicció contenciosa administrativa, s'acorda remetre al Tribunal l'expedient de referència i citar els interessats en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu número 8 de València. Es fa constar, no obstant això, que la Generalitat, representada pels advocats de l'Advocacia General, compareix en aquests recursos en defensa del manteniment de l'acte recorregut.  
  
  
València, 9 d'abril de 2019.- El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 8549, del 16-05-2019 (2019/3923)

Notificació de la sentència dictada en el judici verbal número 201//2018.
-------------------------------------------------------------------------

### Dades del document

Número de DOGV
:   8549

Data del DOGV
:   16-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3923


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el judici verbal número 201//2018. [2019/3923]  
De: Allianz Seguros y Reaseguros, SA.  
Contra: Iberdrola Distribución Eléctrica, SAU.  
  
En les presents actuacions seguides a instàncies d'Allianz Seguros i Reaseguros, SA contra Iberdrola Distribución Eléctrica, SAU, s'ha dictat Sentència número 176/2018, el tenor literal de la qual és el següent:  
  
Procediment: judici verbal número 201/2018  
Jutgessa que la dicta: María Ángeles Sáez Zambrana  
Data: 6 de juliol de 2018  
  
Dispositiva  
Estime íntegrament la demanda interposada per Allianz Seguros y Reaseguros, SA, assistit de la lletrada senyora Fernández Nicolás, contra Iberdrola Distribución Eléctrica, SAU, en rebel·lia, en reclamació de 667 euros, i condemne el demandat a pagar a l'actora la suma de 667 euros, més interessos legals des de la data de presentació de la demanda. Amb condemna en costes al demandat.  
  
Aquesta resolució és ferma. Contra ella no es pot interposar recurs.  
I atés que el demandat, Iberdrola Distribución Eléctrica, SAU, es troba en rebel·lia, s'expedeix el present edicte a fi que li servisca de notificació de forma deguda.  
  
Benidorm, 22 de novembre de 2018.- La lletrada de l'Administració de justícia: Ana Isabel Galiana Lara.
Diari Oficial de la Generalitat Valenciana


Sumari del DOGV 8612, del 13-08-2019 (2019/7549)

Convocatòria i bases modificades del procés selectiu per a la provisió en propietat d'una plaça d'agent de la policia local per consolidació d'ocupació temporal.
-----------------------------------------------------------------------------------------------------------------------------------------------------------------

### Dades del document

Número de DOGV
:   8612

Data del DOGV
:   13-08-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/7549


Data del document
:   22-07-2019

Organisme emissor
:   Ajuntament de Callosa d’en Sarrià

Tipus de document
:   Anunci

Descriptors 

:   * Callosa d'en Sarrià
    * concurs administratiu

Convocatòria i bases modificades del procés selectiu per a la provisió en propietat d'una plaça d'agent de la policia local per consolidació d'ocupació temporal. [2019/7549]  
Per Acord de la Junta de Govern Local de data 9 de juliol de 2019, de l'Ajuntament de Callosa d'en Sarrià (Alacant), s'ha convocat procés selectiu i s'han modificat les bases per a la provisió en propietat com a funcionari de carrera, mitjançant concurs oposició, d'una plaça d'agent de la policia local per consolidació de l'ocupació temporal.  
  
En el Butlletí Oficial de la Província d'Alacant, número 74, de data 16 d'abril de 2019, apareixen íntegrament publicades les bases de la convocatòria per a la provisió en propietat de la plaça vacant objecte de la convocatòria, i extracte de les modificacions en el Butlletí Oficial de la Província d'Alacant número 136, de 19 de juliol de 2019.  
El termini de presentació de sol·licituds serà de vint dies hàbils a comptar des de l'endemà de la publicació d'aquest anunci.  
Així mateix, es publica un extracte de la present convocatòria en el Boletín Oficial del Estado (indicant que el termini de presentació d'instàncies serà de vint dies hàbils a partir de l'endemà de la publicació de l'extracte de la convocatòria en el DOGV).  
Els successius anuncis d'aquesta convocatòria, quan siga procedent, es publicaran en el Butlletí Oficial de la Província d'Alacant, en la seu electrònica d'aquest ajuntament, adreça https://callosa.es, i, si és el cas, en el tauler d'anuncis, per a major difusió.  
  
Callosa d'en Sarrià, 22 de juliol de 2019.- L'alcalde: Andrés Molina Ferrándiz.